**ELŐTERJESZTÉS KÍSÉRŐ LAP**

**E-szám: 114/2017.**

**Tárgy:** **Döntés a Kispatak Óvoda 2016/2017. nevelési évi nevelő-oktató munkájáról szóló beszámolójának, valamint a 2017/2018. évi munkatervének elfogadásáról**

**Előterjesztő neve:** Kiszelné Mohos Katalin polgármester

**Előadó:** Grégerné Papp Ildikó osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. október 11.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. október 11.**

**polgármester**

**Tisztelt Képviselő-testület!**

1. **Beszámoló**

A nemzeti köznevelésről szóló 2011. évi CXC. törvény (a továbbiakban: Nktv.) 4. § 19. pontja az óvodában a nevelési évet szeptember 1-től a következő év augusztus 31-ig terjedő időszakban határozza meg. A Nktv. 70. § (2) bekezdése szerint az intézmény szakmai beszámolóját a nevelőtestület fogadja el.

A jogszabályban foglaltak szerint az intézmény vezetője, Szabó Orsolya elkészítette a Nagykovácsi Kispatak Óvoda 2016/2017-es nevelési évet záró szakmai beszámolóját.

A nevelőtestület a beszámolót a 1324/2017., a szülői szervezet 1323/2017 iktatási számon jegyzett dokumentációval egyhangúlag elfogadta.

A Képviselő-testület jogköre az önkormányzat által fenntartott köznevelési intézmény beszámolójának véleményezése és jóváhagyása.

A nevelési év zárásaként elkészült szakmai beszámolóval az óvoda vezetése nyilvánossá teszi az óvodában végzett szakmai munka eredményét.

1. **Munkaterv**

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet) 3. § (1) bekezdése értelmében a nevelési évre minden intézményvezetőnek munkatervet kell készíteni, amely meghatározza az óvodai nevelési év helyi rendjét.

Ugyanezen szakasz (2) bekezdése meghatározza a munkaterv kötelező tartalmi elemeit, melyek a következők:

- az óvodai nevelés nélküli munkanapok időpontját, felhasználását,

- a szünetek időtartamát,

- az óvodai élethez kapcsolódó ünnepek megünneplésének időpontját,

- az előre tervezhető nevelőtestületi értekezletek, szülői értekezletek, fogadóórák időpontját,

- az intézmény bemutatkozását szolgáló pedagógiai célú óvodai nyílt nap tervezett időpontját,

- minden egyéb, a nevelőtestület által szükségesnek ítélt kérdést.

Az EMMI rendelet 3. § (5)-(8) bekezdése a munkaterv elkészítése során szükséges szempontokat és feladatokat nevesíti, mely szerint:

- az óvodai nevelés nélküli munkanapok száma egy nevelési évben az öt napot nem haladhatja meg,

- az óvodai nevelés nélküli munkanapon a szülő igénye esetén az óvoda ellátja a gyermek felügyeletét,

- az óvodában a napirendet úgy kell kialakítani, hogy a szülők - a házirendben meghatározottak szerint - gyermeküket az óvodai tevékenység zavarása nélkül behozhassák és hazavihessék,

- az óvoda nyári zárva tartásáról legkésőbb február tizenötödikéig, a nevelés nélküli munkanapokról legalább hét nappal a zárva tartást megelőzően a szülőket tájékoztatni kell.

A Nagykovácsi Kispatak Óvoda vezetője elkészítette a 2017/2018. nevelési évre vonatkozó munkatervét, melyet az előterjesztés melléklete tartalmaz.

Az EMMI rendelet 3. § (1) bekezdése előírja, hogy a munkaterv elkészítéséhez az intézményvezető kikéri a fenntartó, valamint az óvodaszék, óvodai szülői szervezet, közösség véleményét.

Az óvoda szülői szervezete (1325/2017), valamint a nevelőtestület (1326/2017) már véleményezte a munkaterv tervezetet, és egyetértett az abban foglaltakkal.

A határozati javaslat nyílt ülésen, egyszerű többséggel fogadható el.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

Melléklet:

* a Nagykovácsi Kispatak Óvoda 2016/2017. nevelési évi szakmai beszámolója
* a Nagykovácsi Kispatak Óvoda 2017/2018. nevelési év munkaterve

Nagykovácsi, 2017. október 11.

Kiszelné Mohos Katalin

polgármester

1. **HATÁROZATI JAVASLAT**

**Tárgy: Döntés a Nagykovácsi Kispatak Óvoda 2016/2017. nevelési év nevelő-oktató munkájáról szóló beszámoló jóváhagyásáról**

Nagykovácsi Nagyközség Önkormányzatának Képviselő-testülete a Nagykovácsi Kispatak Óvoda 2016/2017. nevelési év nevelő-oktató munkájáról szóló beszámolóját jóváhagyja.

**Határidő**: azonnal

**Felelős:** polgármester

1. **HATÁROZATI JAVASLAT**

**Tárgy: A Nagykovácsi Kispatak Óvoda 2017/2018. nevelési év munkatervének jóváhagyása**

Nagykovácsi Nagyközség Önkormányzatának Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdésében biztosított véleményezési joga alapján a Nagykovácsi Kispatak Óvoda 2017/2018. nevelési évre vonatkozó munkatervét jóváhagyja.

**Határidő**: azonnal

**Felelős**: polgármester